अच्छे कर्म से मिलता है सुख: स्वामी विश्व चैतन्य
प्राचीनशिवमंदिर मेन बाजार की ओर से रमण बिहारी संकीर्तन मंडल के सहयोग से आयोजित श्रीमद् भागवत कथा के दौरान श्री रमनरेती धाम गोकुल मथुरा के महामंडलेश्वर 1008 स्वामी गुरुशरणानंद के कृपापात्र स्वामी विश्व चैतन्य महाराज ने व्यासपीठ से कथा करते हुए कहा कि 84 लाख योनियों को पार करने के बाद ही जीव को मनुष्य जीवन प्राप्त होता है।
इसलिए मनुष्य को भगवान का सिमरन करके अपने जीवन को सार्थक बनाना चाहिए।
स्वामी जी ने कहा कि भगवान कपिल ने अपनी माता देवहुति को अष्टांग योग के बारे बताया था। इसके जरिए मनुष्य जल्द भागवत कृपा प्राप्त कर सकता है।
उन्होंने ध्रुव प्रह्लाद के चरित्र की व्याख्या भी की। साथ ही कहा कि आज भौतिक सुखों की चाह में फंसे मनुष्य में रुहानियत मात्र मन को तसल्ली देने तक सीमित रह गई है जबकि जीवन का वास्तविक सुख तो प्रभु भक्ति अच्छे कर्म से मिलता है।
धर्म के मार्ग पर चलते हुए अच्छे कर्म करके ही मनुष्य सुख की प्राप्ति कर सकता है और इसके लिए उसे श्रीमद् भागवत कथा का अनुसरण करना होगा।
कथा के दौरान नरसिंह भगवान की झांकी को देख भक्त रोमांचित हो उठे। इस मौके पर मंदिर के पुजारी पंडित संजीव कुमार काला, सुनील खजूरिया, खैराती लाल, सुरिंदर पुरी, ठाकुर कुलदीप सिंह, सुरिंदर महाजन, रमेश अग्रवाल, रमेश तेजी, गोपाल दास, बृज लाल, सुरिंदर खजूरिया, पवन सिंह, धर्मपाल, कमला शर्मा, नीलम अग्रवाल, प्रोमिला महाजन, कांता, प्रभा, रितु शर्मा, नीतू, रेणु, मोनिका, रोजी, शुक्ला, कांता आदि उपस्थित थे।
स्वामी विश्व चैतन्य महाराज के प्रवचनों का श्रवन करते भक्त। -भास्कर
hin_Deva hin_Deva hin_Deva hin_Deva hin_Deva hin_Deva awa_Deva hin_Deva